
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 757 

29 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία εκκλησιαστικού Ιδρύματος 
υπό την επωνυμίαν «ΚΕΝΤΡΟΝ ΠΑΙΔΕΙΑΣ, ΠΟΛΙ¬ 
ΤΙΣΜΟΥ ΚΑΙ ΕΘΕΛΟΝΤΙΣΜΟΥ ΤΗΣ ΙΕΡΑΣ ΑΡΧΙΕ¬ 
ΠΙΣΚΟΠΗΣ ΑΘΗΝΩΝ - «Ή ΑΓΙΑ ΦΙΛΟΘΕΗ”». 1 

Τροποποίηση του Κανονισμού λειτουργίας του Εκ¬ 
κλησιαστικού Ιδρύματος υπό την επωνυμίαν: «ΕΚ¬ 
ΚΛΗΣΙΑΣΤΙΚΟΝ ΓΗΡΟΚΟΜΕΙΟΝ» της Ιερός Μητρο- 

πόλεως Κίτρους καί Κατερίνης. 2 

Αναγνώρισις συστάσεως Ενοριών της Ιερός Μητρο- 
πόλεως Νέας Κρήνης και Καλαμαριάς, συμφώνως 
προς το άρθρον 25 του Ν. 4301/2014. 3 


ΑΠΟΦΑΣΕΙ Σ 

Αριθμ. 1517/797/7.4.2015 

Σύσταση και λειτουργία εκκλησιαστικού Ιδρύματος υπό 
την επωνυμίαν: «ΚΕΝΤΡΟΝ ΠΑΙΔΕΙΑΣ, ΠΟΛΙΤΙΣΜΟΥ 
ΚΑΙ ΕΘΕΛΟΝΤΙΣΜΟΥ ΤΗΣ ΙΕΡΑΣ ΑΡΧΙΕΠΙΣΚΟΠΗΣ 
ΑΘΗΝΩΝ - Ή ΑΓΙΑ ΦΙΛΟΘΕΗ”». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 29 παρ. 2 και 59 παρ. 2 του Ν. 590/1977 
«Περί του Καταστατικού Χάρτου της Εκκλησίας της 
Ελλάδος» (Φ.Ε.Κ. Α'146/1977), όπως έχουν τροποποιηθεί 
διά του άρθρου 68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Αρχιεπισκοπής Αθηνών. 

4. Την υπ' αριθμ. 1040/27.3.2015 Πρότασιν του Μακα- 
ριωτάτου Αρχιεπισκόπου Αθηνών και πόσης Ελλάδος 
κ. Ιερωνύμου. 

5. Την από 2.4.2015 Απόφασιν της Διαρκούς Ιερός Συ¬ 
νόδου, αποφασίζει: 

Συνιστά εις την Ιερόν Αρχιεπισκοπήν Αθηνών εκ¬ 
κλησιαστικόν ίδρυμα υπό την επωνυμίαν: «ΚΕΝΤΡΟΝ 
ΠΑΙΔΕΙΑΣ, ΠΟΛΙΤΙΣΜΟΥ ΚΑΙ ΕΘΕΛΟΝΤΙΣΜΟΥ ΤΗΣ ΙΕ¬ 


ΡΑΣ ΑΡΧΙΕΠΙΣΚΟΠΗΣ ΑΘΗΝΩΝ - Ή ΑΓΙΑ ΦΙΛΟΘΕΗ”», 
η οργάνωσις, διοίκησις, διαχείρισις και λειτουργία του 
οποίου θα διέπεται από τας διατάξεις του επομένου 
Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΚΕΝΤΡΟΥ ΠΑΙΔΕΙΑΣ ΚΑΙ ΠΟΛΙΤΙΣΜΟΥ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ 
«Η ΑΓΙΑ ΦΙΛΟΘΕΗ Η ΑΘΗΝΑΙΑ» 

Αρθρο 1 

Επωνυμία -Έδρα - Σφραγίς 

1. Εις την Ιερόν Αρχιεπισκοπήν Αθηνών συνιστάται 
εκκλησιαστικόν ίδρυμα υπό την επωνυμίαν : «Κέντρον 
Παιδείας, Πολιτισμού και Εθελοντισμού της Ιερός Αρχιε¬ 
πισκοπής Αθηνών «Η ΑΓΙΑ ΦΙΛΟΘΕΗ»» (εφ’ εξής «Κέντρον 
Παιδείας και Πολιτισμού και Εθελοντισμού»), το οποίο 
θα λειτουργή ως νομικόν πρόσωπον ιδιωτικού δικαίου, 
μη κερδοσκοπικού χαρακτήρος, εποπτευόμενον υπό της 
I. Αρχιεπισκοπής Αθηνών, της οποίας το πνευματικόν 
και ποιμαντικόν έργο θα επικουρεί. 

2. Έδρα του Ιδρύματος τούτου είναι η Αθήνα. ΤοΊδρυ- 
μα θα στεγάζεται και θα λειτουργή εις ιδιοκτήτην δα¬ 
σικήν έκτασιν της I. Αρχιεπισκοπής Αθηνών, κειμένην 
εις την θέσιν Μαρσόρι του Δήμου Αυλώνος Αττικής, η 
οποία έχει αγορασθεί υπό της I. Αρχιεπισκοπής προς 
χρήσιν δια τας θρησκευτικός, πνευματικός, μορφωτικός 
και εν γένει κοινωφελείς ανάγκας του ποιμνίου αυτής. 

3. Το «Κέντρον Παιδείας» φέρει δικήν του σφραγίδα, 
στρογγύλη, εις την περιφέρειαν της οποίας αναγρά¬ 
φεται «I. ΑΡΧΙΕΠΙΣΚΟΠΗ ΑΘΗΝΩΝ ΚΕΝΤΡΟΝ ΠΑΙΔΕΙ¬ 
ΑΣ - ΠΟΛΙΤΙΣΜΟΥ - ΕΘΕΛΟΝΤΙΣΜΟΥ Ή ΑΓΙΑ ΦΙΛΟΘΕΗ 
Η ΑΘΗΝΑΙΑ”», στο κέντρο δε αυτής φέρει βυζαντινόν 
Σταυρόν. 

Αρθρο 2 
Δομή και Σκοποί 

Η διοικητική διάρθωσις και οι σκοποί του Ιδρύματος 
είναι: 

1. Ο Τομεύς Παιδείας, ο οποίος έχει ως σκοπόν : 

α) την συμβολήν στην εν γένει ποιμαντικήν, ιεραπο¬ 
στολικήν και κοινωνικήν διακονίαν της I. Αρχιεπισκοπής 
Αθηνών, εις το πλαίσιον της Ορθοδόξου Πίστεως και 
Παραδόσεως. 

β) την συμβολήν εις την εκκλησιαστικήν αγωγήν, την 

καλλιέργειαν του έλληνορθοδόξου φρονήματος και την 
εν γένει πνευματικήν οικοδομήν των παίδων και των 
νέων της I. Αρχιεπισκοπής Αθηνών. 

γ) την παροχήν -καθ’ όλην τη διάρκειαν του έτους, 
ιδιαιτέρως δε κατά τους θερινούς μήνας- ασφαλούς 
και υγιεινής φιλοξενίας και ποιοτικής ψυχαγωγίας και 
αναψυχής εις παίδας και νέους, προερχομένους κατά 
προτεραιότητα από τας ενορίας της I. Αρχιεπισκοπής 
Αθηνών, αλλά και από ετέρας I. Μητροπόλεις, με απώ- 
τερον σκοπόν την ομαλήν και ολόπλευρον ανάπτυξιν 
της προσωπικότητάς των. 

δ) την καλλιέργειαν της επικοινωνίας μεταξύ του ποι¬ 
μνίου και των στελεχών, κληρικών και λαϊκών, της I. Αρ¬ 
χιεπισκοπής Αθηνών και άλλων Ορθοδόξων Εκκλησιών, 
καθώς και την ανάπτυξιν και συζήτησιν θεολογικών και 
λοιπών θεμάτων. 

2. Ο Τομεύς Πολιτισμού, ο οποίος έχει ως σκοπόν: 

α) την λειτουργίαν συνεδριακού πολιτιστικού κέντρου 
ή χώρων πολυδύναμων πολιτιστικών και μορφωτικών 
χρήσεων της I. Αρχιεπισκοπής Αθηνών 
β) την ανάπτυξιν σταθερών ή περιοδικών δράσεων και 
ενεργειών δια την διοργάνωσιν πολιτιστικών, επιστη¬ 
μονικών, θεσμικών, μορφωτικών, κοινωνικών και άλλων 
εκδηλώσεων, αλλά και εκδηλώσεων πανελλήνιου και 
διεθνούς ενδιαφέροντος. 

γ) την καλλιέργειαν της πολιτιστικής ιδέας, εις άπα¬ 
ντα τα κοινωνικά στρώματα, και την εν γένει ενίσχυσιν 
προσπαθειών και δράσεων, αι οποίαι αποβλέπουν εις 
την πνευματικήν ανύψωσιν της κοινωνίας. 

δ) την ανάληψιν πρωτοβουλιών εκπαιδευτικού χαρα- 
κτήρος, εν συνεργασία με την σχολικήν κοινότητα και 
την τοπικήν Εκκλησίαν, με στόχον την βίωσιν του πο¬ 
λιτισμού και την γνώσιν της ιστορίας. 

ε) την διοργάνωσιν διαλέξεων, ημερίδων, σεμιναρίων, 
συνεδρίων, εργαστηρίων (δια ζώσης και εξ αποστάσεως) 
καθώς και την παρουσίασιν έργων τέχνης (εικαστικός 
εκθέσεις), επίσης την συγκρότησιν και λειτουργίαν θε¬ 
ρινών σχολείων δια την χριστιανικήν τοπικήν παράδο- 
σιν (εκκλησιαστικά μνημεία, λειτουργικά αντικείμενα, 
λατρευτικά και μουσικά δρώμενα, εκδόσεις κ.λπ.), τον 
χριστιανικόν και λαϊκόν πολιτισμόν και την δια βίου εκ- 
παίδευσιν, την ιστορίαν και ανθρωπογεωγραφίαν, όπως 
και άλλα θέματα απτόμενα των σκοπών του Ιδρύματος. 

στ) την προστασίαν του φυσικού περιβάλλοντος και 
την περιβαλλοντικήν ευαισθητοποίησιν του ποιμνίου 
της I. Αρχιεπισκοπής Αθηνών. 

3. Ο Τομεύς Εθελοντισμού, ο οποίος έχει ως σκοπόν : 
α) την υποστήριξιν της ιδέας του εθελοντισμού εις 

το ποίμνιον και την κοινωνίαν εις εθνικόν και διεθνές 
επίπεδον. 

β) την ενεργοποίησιν παίδων, νέων και ενηλίκων εις το 
πλαίσιον του εθελοντισμού, την επιμόρφωσιν, οργάνωσιν 
και συντονισμόν όλων εις την επιδίωξιν θρησκευτικών 
και κοινωφελών σκοπών της I. Αρχιεπισκοπής Αθηνών. 

γ) την ανάληψιν εθελοντικών δράσεων και την συνερ¬ 
γασίαν με φορείς εθελοντισμού εις την Ελλάδα και το 
εξωτερικόν και την συμμετοχή εις εθελοντικός πρωτο¬ 
βουλίας, δια την επίτευξιν όλων των παραπάνω σκοπών 
και των τριών Τομέων του Ιδρύματος. 


Αρθρο 3 

Μέσα επιτεύξεως σκοπών 

Οι ανωτέρω σκοποί του «Κέντρου Παιδείας και Πολι¬ 
τισμού» επιτυγχάνονται: 

α. Δια της διοργανώσεως κατασκηνωτικών προγραμ¬ 
μάτων δια μαθητάς και των δύο φύλων και όλων των 
ηλικιών (προσχολική, Δημοτικού, Γυμνασίου, Λυκείου), 
συμφώνως προς τας προβλέψεις της σχετικής νομο¬ 
θεσίας. 

β. Δια της διοργανώσεως φοιτητικής κατασκηνώσεως 
δια νέους και νέας, ηλικίας 18 - 30 ετών. 

γ. Δια της διοργανώσεως κατασκηνωτικού προγράμ¬ 
ματος δια ιεροσπουδαστάς, αναγνώστας, ιεροπαίδας, 
υποψηφίους κληρικούς και εν γένει νέους συνεργάτας 
της τοπικής Εκκλησίας. 

δ. Δια της διεξαγωγής συνεδρίων, ημερίδων και λοι¬ 
πών επιμορφωτικών συναντήσεων δια τα στελέχη των 
Κατασκηνώσεων, ως και τα στελέχη άλλων Τομέων του 
ποιμαντικού, πολιτιστικού, μορφωτικού, εθελοντικού έρ¬ 
γου της I. Αρχιεπισκοπής. 

ε. Δια της φιλοξενίας ενοριακών εκδρομών και κατα¬ 
σκηνωτικών προγραμμάτων, διενοριακών συναντήσεων, 
αθλητικών και λοιπών εκδηλώσεων της I. Αρχιεπισκοπής 
ή και άλλων I. Μητροπόλεων. 

στ. Δια της διοργανώσεως μετακατασκηνωτικών συ¬ 
ναντήσεων μεταξύ των στελεχών και των κατασκηνω¬ 
τών εκάστης κατασκηνωτικής περιόδου. 

ζ. Δια της φιλοξενίας ομάδων ομογενών ή ομοδόξων, 
οι οποίοι επιθυμούν να γνωρίσουν το φυσικόν κάλλος 
και την πολιτιστικήν κληρονομιάν της χώρας μας. 

η. Δια της ενισχύσεως της λειτουργίας των κατηχη¬ 
τικών σχολείων και των τριών βαθμιδών, των νεανικών 
συντροφιών εργαζομένων νέων και φοιτητών. 

θ. Δια της διοργανώσεως διαλέξεων, ομιλιών και συ¬ 
νεδρίων θρησκευτικού περιεχομένου. 

ι. Δια της διοργανώσεως προσκυνηματικών εκδρο¬ 
μών και δια της ενισχύσεως μαθητικών εκδρομών και 
εκδηλώσεων. 

ια. Δια της εκδόσεως - παραγωγής εκπαιδευτικού υλι¬ 
κού (ενημερωτικών φακέλων, μορφωτικών παιγνίων), 
εντύπων, βιβλίων, τόμων πρακτικών, ψηφιακών εκδό¬ 
σεων κ.λπ., δια της δημοσιεύσεως δια παντός προσφό- 
ρου τρόπου και παντός μέσου πληροφοριακού υλικού 
σχετιζομένου με την εκπαίδευσιν, τον χριστιανικόν και 
λαϊκόν πολιτισμόν, την ιστορικήν γνώσιν, την κοινωνικήν 
λειτουργίαν, τους θεσμούς και την τοπικήν ανάπτυξιν 
και την διάθεσιν προς τρίτους του παραγομένου εκδο¬ 
τικού αποτελέσματος. 

ιβ. Δια της υποβολής προτάσεων δια την εκπόνησιν 
προγραμμάτων ερευνητικών και αναπτυξιακών εις τους 
τομείς ενδιαφέροντος του Ιδρύματος και την εν γένει 
ανάθεσιν και εκπόνησιν μελετών, ερευνών και προγραμ¬ 
μάτων συναφών με τους σκοπούς του Ιδρύματος και 
δια της εκτελέσεως και εφαρμογής των προγραμμάτων 
αυτών. 

ιγ. Δια της παντός είδους συνεργασίας μεθ’ εταιρει¬ 
ών ή ιδρυμάτων του εσωτερικού και εξωτερικού, ιν¬ 
στιτούτων ή αναλογών φορέων, δια την επίτευξιν των 
παραπάνω σκοπών, καθώς και εκάστης άλλου είδους 
ενέργειας, κρινομένης αναγκαίας υπό του Δ.Σ. του Ιδρύ¬ 
ματος. Επίσης, η ανάληψις ή συμμετοχή εις πρωτοβουλί¬ 
ας και δίκτυα εθνικής και ευρωπαϊκής εμβέλειας, άτινα 

στοχεύουν εις την παραγωγήν πολιτιστικού έργου και 
τον κοινωφελή, φιλανθρωπικόν, πολιτιστικόν και εκπαι¬ 
δευτικόν εθελοντισμόν. 

ιδ. Δια της διοργανώσεως και πραγματοποιήσεως επι¬ 
σκέψεων και ξεναγήσεων εις θρησκευτικά μνημεία και 
αρχαιολογικούς χώρους της περιοχής. 

ιε. Δια της καταγραφής και επισημάνσεως των επισκε- 
ψίμων σημείων αρχαιολογικού, θρησκευτικού, ιστορικού, 
λαογραφικού και μνημειακού ενδιαφέροντος. 

ιστ. Δια της δημιουργίας και λειτουργίας Κέντρου εξ 
αποστάσεως Εκπαιδεύσεως για θέματα εθελοντισμού, 
παιδείας, πολιτισμού και περιβάλλοντος. 

ιζ. Δια της μονίμου λειτουργίας διαδυκτιακού ιστο- 
τόπου και την έντυπον και ηλεκτρονικήν ενημέρωσιν 
σχετικώς προς τα ανωτέρω. 

Αρθρο 4 

Πόροι και διάθεσις αυτών 

1. Πόροι του Ιδρύματος είναι: 

α. Τα σχετικά κονδύλια των ετησίων Προϋπολογισμών 
των ενοριακών I. Ναών και των I. Μονών της I. Αρχιεπι¬ 
σκοπής Αθηνών. 

β. Επιχορηγήσεις της I. Αρχιεπισκοπής Αθηνών και 
των I. Μονών αυτής, ιδίως των Ιερών Μονών Κοιμήσεως 
Θεοτόκου Πεντέλης και Ασωμάτων - Πετράκη. 
γ. Πάσα παροχή υπό φορέων του ελληνικού Δημοσίου, 
δ. Χρηματοδότησις δια την συμμετοχήν εις προγράμ¬ 
ματα της Ευρωπαϊκής Ενώσεως. 

ε. Το προϊόν δισκοφοριών ανά τους I. Ναούς της I. Αρ¬ 
χιεπισκοπής, όπως καθορίζονται δί ειδικής αποφάσεως 
του Μακαριωτάτου Αρχιεπισκόπου Αθηνών. 

στ. Αι τυχόν εισφοραί συμμετοχής εις τας μορφωτικός 
και κατασκηνωτικάς δράσεις του Ιδρύματος, αι οποίαι 
καταβάλλονται υπό των γονέων ή των κηδεμόνων των 
ανηλίκων μαθητών, ή υπό των ενηλίκων νέων ή από τα 
ασφαλιστικά τους ταμεία ή από άλλους εισφέροντας. 

ζ. Προαιρετικοί εισφοραί και δωρεαί φυσικών και νο¬ 
μικών προσώπων, κληρονομιές και κληροδοσίες κινητών 
ή ακινήτων περιουσιακών στοιχείων, καθώς και πάσα 
άλλη νόμιμος προσφορά, εφ’ όσον δεν αντιτίθεται εις 
τον σκοπόν και τον χαρακτήρα του Ιδρύματος. 

η.Έσοδα εκ της διαχειρίσεως της κινητής και ακινήτου 
περιουσίας του Ιδρύματος. 

θ. Παν άλλον έσοδον, το οποίο προέρχεται από νόμι¬ 
μον και χρηστήν πηγήν. 

2. Οι πόροι του Ιδρύματος διατίθενται κατόπιν απο¬ 
φάσεως του Δ.Σ. αυτού και εγκρίσεως του οικείου Μη- 
τροπολιτικού Συμβουλίου διά: 

α) Την φιλοξενίαν, διαμονήν, διατροφήν, ιατροφαρ¬ 
μακευτικήν περίθαλψιν, φύλαξιν, διαπαιδαγώγησιν, δη¬ 
μιουργικήν απασχόλησιν, ποιοτικήν ψυχαγωγίαν και εν 
γένει φροντίδα και καλλιέργειαν των κατασκηνωτών ή 
συνέδρων. 

β) Την διοργάνωσιν διαφόρων εκδηλώσεων του Ιδρύ¬ 
ματος, ιδίως συναντήσεων, σεμιναρίων, ημερίδων, συ¬ 
νεδρίων και λοιπών συνάξεων της I. Αρχι-επισκοπής 
Αθηνών. 

γ) Την κάλυψιν των δαπανών συντηρήσεως, βελτιώ- 
σεως και επεκτάσεως των κατασκηνωτικών εγκατα¬ 
στάσεων και ανεγέρσεως και λειτουργίας συνεδριακού 
κέντρου ή χώρων πολυδυνάμων χρήσεων. 

δ) Την κάλυψιν των ποικίλων παγίων και λοιπών δαπα¬ 
νών διοικήσεως και λειτουργίας του Ιδρύματος. 


ε) Την προμήθειαν, διαφύλαξιν και συντήρησιν του 
απαραιτήτου εξοπλισμού και των αναλωσίμων προς 
εξυπηρέτησιν των σχετικών αναγκών. 

στ) Τας αμοιβάς και τας ασφαλιστικός εργοδοτικάς 
εισφοράς του έμμισθου προσωπικού, συμφώνως τας 
διατάξεις της κειμένης νομοθεσίας. 

ζ) Την κάλυψιν πάσης άλλης δαπάνης του Ιδρύματος, 
η οποία προβλέπεται εις τον εγκεκριμένον Προϋπολο¬ 
γισμόν του Ιδρύματος και πάσης άλλης δαπάνης, ήτις 
ανακύπτει και αποσκοπεί εις την επίτευξιν των σκοπών 
αυτού. 

3. Η χρηματική περιουσία του Ιδρύματος κατατίθεται 
επ’ ονόματι αυτού εις μίαν εκ των Τραπεζών της πόλεως 
των Αθηνών. Τηρουμένης της επιφυλάξεως της παρα¬ 
γράφου 4 του άρθρου 7, τας αναλήψεις διενεργεί εντε- 
ταλμένον μέλος του Διοικητικού Συμβουλίου ή υπάλλη¬ 
λος της I. Αρχιεπισκοπής Αθηνών, κατόπιν αποφάσεως 
του Δ.Σ. και ειδικής εγγράφου εξουσιοδοτήσεως του 
Μακαριωτάτου Αρχιεπισκόπου Αθηνών ενεργούντος ως 
Προέδρου του Ιδρύματος. 

4. Τα έσοδα και τα έξοδα του Ιδρύματος προσδιο¬ 
ρίζονται από τον προϋπολογισμό εσόδων και εξόδων 
κατά το οικονομικόν έτος, το οποίον αρχίζει την 1η 
Ιανουάριου εκάστου έτους και λήγει την 31η Δεκεμβρίου 
του ίδιου έτους. 

Αρθρο 5 

Διοικητικόν Συμβούλιον 

1. Το Ίδρυμα διοικείται υπό πενταμελούς Διοικητικού 
Συμβουλίου, το οποίον απαρτίζεται: 

α. από τον Μακαριώτατον Αρχιεπίσκοπον Αθηνών ως 
Πρόεδρο, με αναπληρωτήν του τον Πρωτοσύγκελλον 
της Ιεράς Αρχιεπισκοπής ή έτερον κληρικόν, οριζόμενο 
εγγράφως υπό του Μακαριωτάτου, 

β. από τόν Διευθυντήν του Ιδρύματος, ο οποίος ειση- 
γείται τα θέματα, 

γ. από δύο κληρικούς μετά των αναπληρωτών αυτών, 

δ. από ένα λαϊκό μέλος, οιουδήποτε φύλου, μετά του 
αναπληρωτού του, 

2. Τα μέλη του Δ.Σ., τα οποία δεν απαγορεύεται να 
τυγχάνουν μεταξύ τους σύζυγοι είτε συγγενείς εξ αίμα¬ 
τος ή εξ αγχιστείας, διορίζονται από τον Μακαριώτατον 
Αρχιεπίσκοπον Αθηνών. Η θητεία τους είναι τριετής και 
μπορούν να επαναδιορισθούν. Το αξίωμα του μέλους 
του Δ.Σ. είναι άμισθον και τιμητικόν. 

3. Παν μέλος, το οποίον αποχωρεί ένεκα οιασδήποτε 
αιτίας, αντικαθίσταται δι’ αποφάσεως του Μακαριω- 
τάτου Αρχιεπισκόπου Αθηνών και δια το χρονικόν δι¬ 
άστημα μέχρι της λήξεως της θητείας των υπολοίπων 
μελών του Δ.Σ. 

4. Το Δ.Σ. συνέρχεται τακτικώς ανά εξάμηνον και 
εκτάκτως κατόπιν προσκλήσεως του Μακαριωτάτου 
Προέδρου του ή αιτήσεως τουλάχιστον 3 μελών του. 

5. Διά την ύπαρξιν απαρτίας πρέπει να παρευρίσκεται 
ο Πρόεδρος ή, κατ’ εντολήν του, ο αναπληρωτής του και 
δύο τουλάχιστον μέλη του Δ.Σ. Εάν κάποιο μέλος του 
Δ.Σ. δηλώσει κώλυμα συμμετοχής εις συνεδρίασιν του 
Δ.Σ., καλείται αντ’ αυτού ο αναπληρωτής του. 

6. Το Δ.Σ. αποφασίζει δια σχετικής πλειοψηφίας των 
παρόντων μελών. Εις περίπτωσιν ισοψηφίας υπερισχύει 
η ψήφος του Προέδρου. 

7. Εις τας συνεδριάσεις του Δ.Σ. συμμετέχει αυτοδι¬ 
καίως ως εισηγητής ο Διευθυντής του Ιδρύματος, άνευ 

δικαιώματος ψήφου, εκτός εάν έχει ορισθεί ως τακτικό 
μέλος του Δ.Σ. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικόν Συμβούλιον αποφασίζει δια πάσαν 
υπόθεσιν αφορώσαν εις την συγκρότησιν και λειτουρ¬ 
γίαν του Ιδρύματος. Ειδικότερα: 

α. Μελετά και αποφασίζει διάφορα μέτρα δια την 
ενίσχυσιν και ευόδωσιν των σκοπών του Ιδρύματος. 

β. Καταρτίζει τον ετήσιον προγραμματισμόν των κα¬ 
τασκηνώσεων του Ιδρύματος, του συνεδριακού κέντρου 
και εν γένει απάντων των λοιπών δομών και μέσων του 
Ιδρύματος. 

γ. Ψηφίζει τον ετήσιον Προϋπολογισμόν εσόδων και 
εξόδων του Ιδρύματος, συντάσσει τον ετήσιον Απο¬ 
λογισμόν και υποβάλλει αυτούς στο Μητροπολιτικόν 
Συμβούλιον προς έγκρισιν. 

δ. Αποφασίζει δια τας συμβάσεις έργου, προμηθειών 
και υπηρεσιών, την σύναψιν συνεργασιών και δί οιαν- 
δήποτε πρόσληψιν προσωπικού και πάσαν δαπάνην εις 
βάρος του προϋπολογισμού του Ιδρύματος. 

ε. Καθορίζει, με τον παρόντα Κανονισμόν, το ειδικότε- 
ρον πλαίσιον καθηκόντων του Διευθυντού του Ιδρύμα¬ 
τος, των Υπευθύνων των Τομέων Παιδείας, Πολιτισμού 
και Εθελοντισμού και επιλύει τα ανακύπτοντα ζητήματα. 

στ. Αποφασίζει δια παν άλλον θέμα, περί του οποίου 
δεν γίνεται λόγος στον παρόντα Κανονισμό. 

2. Εφ' όσον ο παρών Κανονισμός δεν ορίζει άλλως, από 
τας αποφάσεις του Δ.Σ., όσαι έχουν οικονομικόν χαρα¬ 
κτήρα υποβάλλονται εις το Μητροπολιτικόν Συμβούλιον 
προς έγκρισιν. Δια αποφάσεις σχετικός με συμβάσεις 
ή με παροχήν αγαθών και υπηρεσιών, το Μητροπολι- 
τικόν Συμβούλιον δύναται να θέτει χρηματικόν όριον 
των συναλλαγών, αι οποίαι θα πραγματοποιούνται άνευ 
εγκρίσεως αυτού. Κατ’ εξαίρεσιν, το ύψος και ο τρόπος 
καταβολής των εισφορών συμμετοχής της περιπτώσεως 
(στ) της παραγράφου 1 του άρθρου 4 του παρόντος 
και πάσης άλλης σχετικής τακτικής εισφοράς θα κα¬ 
θορίζονται κατά περίπτωσιν δί αποφάσεως του Μα- 
καριωτάτου Αρχιεπισκόπου Αθηνών, ως Προέδρου του 
Ιδρύματος άνευ χρείας εγκρίσεως του Μητροπολιτικού 
Συμβουλίου. 

3. Το Ίδρυμα εκπροσωπείται δικαστικώς και εξωδικα¬ 
στικούς, εις άπασας τας εννόμους σχέσεις αυτού, υπό 
του Προέδρου του Δ.Σ. ή του αναπληρωτού αυτού ή 
υπό μέλους του Δ.Σ., ειδικώς εξουσιοδοτημένου διά τον 
σκοπόν τούτον. 

4. Ο Πρόεδρος ή εις περίπτωσιν απουσίας αυτού ο 
νόμιμος αναπληρωτής αυτού καθορίζει τας εργασίας 
του Δ.Σ. και υπογράφει την σχετικήν αλληλογραφίαν, 
ασκεί εποπτείαν και επιλύει διαιτητικώς τας αναφυο- 
μένας διαφοράς των μελών του, όπου υπάρχει ανάγκη. 

Αρθρο 7 
Προσωπικόν 

1. Δί αποφάσεως του Δ.Σ., κατόπιν προτάσεως του 
Μακαριωτάτου Αρχιεπισκόπου Αθηνών, ορίζεται ή προ¬ 
σλαμβάνεται Διευθυντής του Ιδρύματος κληρικός ή λαϊ¬ 
κός, άνω των 30 ετών, πτυχιούχος ανωτάτης σχολής, με 
οργανωτικός ικανότητας και εμπειρίαν ως στέλεχος του 
εκκλησιαστικού έργου επί θεμάτων είτε πολιτιστικών ή 
θεολογικών δράσεων, είτε παιδείας, ήτοι εκπαιδεύσεως 


ή επιμορφώσεως. Ο Διευθυντής είναι αρμόδιος δια την 
εκτέλεσιν των αποφάσεων του Δ.Σ. και συντονίζει την 
ομαλήν λειτουργίαν του Τομέως Παιδείας, του Τομέως 
Πολιτισμού και του Τομέως Εθελοντισμού, δίδων εντο- 
λάς και ως επιβλέπων και εποπτεύων των Υπευθύνων 
εκάστου Τομέως. Το ύψος του επιδόματος ή του μισθού 
του Διευθυντού καθορίζεται κατόπιν αποφάσεως του 
Δ.Σ. 

2. Δί αποφάσεως του Δ.Σ., κατόπιν προτάσεως του 
Μακαριωτάτου Αρχιεπισκόπου Αθηνών, προσλαμβάνο¬ 
νται Υπεύθυνοι Τομέων Παιδείας, Πολιτισμού και Εθε¬ 
λοντισμού, κληρικοί ή λαϊκοί, άνω των 25 ετών, πτυχι- 
ούχοι ανωτέρας ή ανωτάτης σχολής, με οργανωτικός 
ικανότητας και εμπειρίαν εις τον τομέα ευθύνης τους. 
Το ύψος του επιδόματος ή του μισθού τους καθορίζεται 
κατόπιν αποφάσεως του Δ.Σ. Εις περίπτωσιν που δεν 
έχει ορισθεί Υπεύθυνος Τομέως χρέη Υπευθύνου θα τε¬ 
λεί ο Διευθυντής. Ο Διευθυντής του Κέντρου, αναπληροί 
τους Υπευθύνους Τομέως εις περίπτωσιν προσωρινού 
κωλύματος ή απουσίας. 

3. Δί αποφάσεως του Δ.Σ. και διά την άρτιαν ορ- 
γάνωσιν και την ομαλήν λειτουργίαν του Ιδρύματος, 
προσλαμβάνεται το λοιπόν απαιτούμενον προσωπικόν, 
έμμισθον ή άμισθον εις εθελοντικήν βάσιν. Το ύψος της 
αντιμισθίας του εμμίσθου προσωπικού καθορίζεται κα¬ 
τόπιν αποφάσεως του Δ.Σ. συμφώνως προς την ισχύ- 
ουσαν νομοθεσίαν. 

4. Ομοίως, δί αποφάσεως του Δ.Σ., είναι δυνατή η 
σύναψις συμβάσεων έργου μετ’ ανεξαρτήτων επαγγελ- 
ματιών (λογιστών, γραφιστών, χοροδιδασκάλων κ.ά.), 
δια την παροχήν εξειδικευμένων υπηρεσιών.Έργα, των 
οποίων η κατ' αποκοπήν δαπάνη (έξοδα και αμοιβές) 
δεν υπερβαίνει το ποσό των 10.001 ευρώ, υλοποιούνται 
και διά μόνης σχετικής προηγούμενης αποφάσεως του 
Διευθυντού του Ιδρύματος. 

Αρθρο 8 
Βιβλία 

1. Τηρείται αρχείο και τα εξής βιβλία: 

α. Βιβλίον Πρακτικών 

β. Πρωτόκολλον Αλληλογραφίας 

γ. Τα προβλεπόμενα υπό των κειμένων και εκάστοτε 
ισχυουσών διατάξεων λογιστικά βιβλία και στοιχεία 

δ. Βιβλίο Κτηματολογίου 

2. Απαντα τα βιβλία θεωρούνται υπό του γραφείου 
της I. Αρχιεπισκοπής Αθηνών. 

Αρθρο 9 

Διάλυσις - Τροποποίησις Κανονισμού 

1. Το εκκλησιαστικόν Ίδρυμα διαλύεται όταν δεν πλη¬ 
ροί τας εκκλησιολογικάς προϋποθέσεις του ή αδυνατεί 
να εκπληρώσει τους σκοπούς του, δί αποφάσεως του 
Μακαριωτάτου Αρχιεπισκόπου, η οποία εγκρίνεται υπό 
της Ιεράς Συνόδου και δημοσιεύεται εις την Εφημε¬ 
ρίδα της Κυβερνήσεως και εις το επίσημον δελτίον 
«ΕΚΚΛΗΣΙΑ». Από της διαλύσεως αυτού, η περιουσία του 
θα ανήκη αυτοδικαίως εις το νομικόν πρόσωπον της I. 
Αρχιεπισκοπής Αθηνών. 

2. Ο παρών Κανονισμός τροποποιείται δί αποφάσεως 
της Ιεράς Συνόδου, κατόπιν σχετικής προτάσεως του 
Δ.Σ. του Ιδρύματος, εγκεκριμένης υπό του Μακαριωτά- 
του Αρχιεπισκόπου Αθηνών. 

Άρθρο 10 

Μεταβατικοί διατάξεις 

1. Από τη δημοσίευσιν του παρόντος Κανονισμού δεν 
προκαλείται δαπάνη εις βάρος του νομικού προσώπου 
της I. Αρχιεπισκοπής Αθηνών. 

2. Ο Κανονισμός «Σύσταση και λειτουργία Εκκλησια¬ 
στικού Ιδρύματος υπό την επωνυμίαν: «Εκκλησιαστικές 
Κατασκηνώσεις της Ιερός Αρχιεπισκοπής Αθηνών “Η 
ΑΓΙΑ ΦΙΛΟΘΕΗ”» (ΦΕΚ 197 Β/5-2-2013) καταργείται από 
την έναρξιν ισχύος του παρόντος. 

3. Ο παρών Κανονισμός να δημοσιευθή εις την Εφη¬ 
μερίδα της Κυβερνήσεως και εις το επίσημον δελτίον 
«ΕΚΚΛΗΣΙΑ». 

Αθήνα, 2 Απριλίου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. 1474/786 (2) 

Τροποποιήση του Κανονισμού λειτουργίας του Εκκλη¬ 
σιαστικού Ιδρύματος υπό την επωνυμίαν: «ΕΚΚΛΗ¬ 
ΣΙΑΣΤΙΚΟΝ ΓΗΡΟΚΟΜΕΙΟΝ» της Ιερός Μητροπόλε- 
ως Κίτρους καί Κατερίνης. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος», όπως τροποποιήθηκαν με 
το άρθρο 68 παρ. 5 του Ν. 4235/14. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Κίτρους και 
Κατερίνης. 

4) Την υπ’ αριθμ. 432/20.3.2015 Πρότασιν του Σεβα- 
σμιωτάτου Μητροπολίτου Κίτρους και Κατερίνης κ. 
Γ εωργίου. 

5) Το υπ’ αριθμ. 71/Μ/13.12.2014 Πρακτικόν του Δ.Σ. του 
Εκκλησιαστικού Γηροκομείου της Ιεράς Μητροπόλεως 
Κίτρους και Κατερίνης. 

6) Την υπ’ αριθμ. 20/2015 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος. 

7) Την από 2.4.2015 Απόφασιν της Διαρκούς Ιεράς Συ¬ 
νόδου, αποφασίζει: 

Τροποποιεί τον Κανονισμόν λειτουργίας του Εκκλη¬ 
σιαστικού Ιδρύματος υπό την επωνυμίαν: «ΕΚΚΛΗΣΙΑΣ¬ 
ΤΙΚΟΝ ΓΗΡΟΚΟΜΕΙΟΝ» (Β’ 1607/13.7.2011) της Ιεράς Μη¬ 
τροπόλεως Κίτρους και Κατερίνης, ως εξής: 

Αρθρον1 

Το άρθρο 1 του Κανονισμού συστάσεως και λειτουρ¬ 
γίας του ευαγούς Φιλανθρωπικού ιδρύματος υπό την 
επωνυμίαν «ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΚΙΤΡΟΥΣ ΚΑΙ ΚΑΤΕΡΙΝΗΣ» (Φ.Ε.Κ. 
1607/Β7 13.7.2011) αντικαθίσταται ως εξής: 


«Άρθρο 1 

Σύσταση- Επωνυμία-Έδρα. 

Στην Περιφέρεια της ιεράς Μητροπόλεως Κίτρους, 
Κατερίνης και Πλαταμώνος συνιστάται Εκκλησιαστικό 
Ιδρυμα, το οποίο λειτουργεί ως Νομικόν Πρόσωπον Ιδι¬ 
ωτικού Δικαίου, ιδίας διαχείρισης, μη κερδοσκοπικού χα¬ 
ρακτήρα, εποπτευόμενον υπό της οικείας Μητροπόλεως, 
με την επωνυμία «ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑ- 
ΤΑΜΩΝΟΣ- ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ Μ.Κ.», 
το οποίο θα διέπεται υπό τον παρόντα Κανονισμό.Έδρα 
του Ιδρύματος αυτού είναι η κωμόπολη του Σβορώνου 
Πιερίας. Το Ίδρυμα στεγάζεται σε κτίριο ιδιοκτησίας της 
Ιεράς Μητροπόλεως. Τελεί υπό την άμεση επίβλεψη του 
εκάστοτε Μητροπολίτου Κίτρους και ευρίσκεται στην 
τοποθεσία Προσήλιον της ως άνω κωμοπόλεως, δυνα¬ 
μικότητας μέχρι 44 κλινών για άνδρες και γυναίκες». 

Αρθρον 2 

Από την παρούσα Απόφαση δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιεράς Μητροπόλεως Κίτρους και Κατερίνης. 

Αρθρον 3 

Η ισχύς της παρούσης άρχεται από την δημοσίευσιν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος ΕΚΚΛΗΣΙΑ". 

Αθήνα, 2 Απριλίου 2015 

Ο Πρόεδρος 
Ί Ο Αθηνών ΙΕΡΩΝΥΜΟΣ 

-♦- 

Αριθμ. 709/494/6.3.2015 (3) 

Αναγνώρισις συστάσεως Ενοριών της Ιεράς Μητροπό¬ 
λεως Νέας Κρήνης και Καλαμαριάς, συμφώνως προς 
το άρθρον 25 του Ν. 4301/2014. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντες υπ’ όψει: 

1. το άρθρον 25 παρ. 1 του Ν. 4301/2014, 

2. την υπ’ αριθμ. 168/6.2.2015 εισήγησιν του Σεβασμιω- 
τάτου Μητροπολίτου Νέας Κρήνης και Καλαμαριάς κ. 
Προκοπίου, 

3. την από 3.3.2015 Απόφασιν της Διαρκούς Ιεράς Συ¬ 
νόδου, διαπιστούμεν την σύστασιν προ της ενάρξεως 
ισχύος του Νόμου 590/1977, των ως κάτωθι Ενοριών 
της Ιεράς Μητροπόλεως Νέας Κρήνης και Καλαμαριάς: 

1. Ενορία του Ιερού Ναού Μεταμορφώσεως του Σω- 
τήρος Καλαμαριάς (οδός Μ. Χρυσάνθου 1), με έδρα το 
Δημοτικό Διαμέρισμα Καλαμαριάς, του Δήμου Καλαμα¬ 
ριάς, της Περιφερειακής Ενότητος Θεσσαλονίκης, της 
Περιφερείας Κεντρικής Μακεδονίας, ιδρυθείσα το έτος 
1928, ως εμφαίνεται εκ του βιβλίου κτηματολογίου καί 
σκευογραφικού του ως άνω Ιερού Ναού. 

2. Ενορία του Ιερού Ναού Ευαγγελισμού της Θεοτό¬ 
κου Καλαμαριάς (οδός Τ. Γαβριηλίδη 113), με έδρα το 
Δημοτικό Διαμέρισμα Καλαμαριάς του Δήμου Καλαμα¬ 
ριάς της Περιφερειακής Ενότητος Θεσσαλονίκης, της 
Περιφερείας Κεντρικής Μακεδονίας, ιδρυθείσα το έτος 
1973, ως εμφαίνεται εκ του Βιβλίου Πρωτοκόλλου του 
ως άνω Ιερού Ναού. 

3. Ενορία του Ιερού Ναού Αγίου Νικολάου Καλαμα- 

ριάς (οδός Αγίου Νικολάου 18), με έδρα το Δημοτικό 
Διαμέρισμα Αρετσούς, του Δήμου Καλαμαριάς, της Πε¬ 
ριφερειακής Ενότητος Θεσσαλονίκης, της Περιφερείας 
Κεντρικής Μακεδονίας, ιδρυθείσα το έτος 1965, ως εμ- 
φαίνεται εξ εγγράφου του Υπουργείου Κοιν. Προνοίας. 

4. Ενορία του Ιερού Ναού Αγίας Παρασκευής Καλα¬ 
μαριάς (οδός Σμύρνης 60), με έδρα το Δημοτικό Δι¬ 
αμέρισμα Νέας Κρήνης, του Δήμου Καλαμαριάς, της 
Περιφερειακής Ενότητος Θεσσαλονίκης, της Περιφέ¬ 
ρειας Κεντρικής Μακεδονίας, ιδρυθείσα το έτος 1950, 
ως εμφαίνεται εκ του βιβλίου Γάμων του Ιερού Ναού. 

5. Ενορία του Ιερού Ναού Αγίου Ιωάννου Καλαμαριάς 
(οδός I. Πασαλίδη και Μουδανιών), με έδρα το Δημοτικό 
Διαμέρισμα Καλαμαριάς, του Δήμου Καλαμαριάς, της 
Περιφερειακής Ενότητος Θεσσαλονίκης, της Περιφέ¬ 
ρειας Κεντρικής Μακεδονίας, ιδρυθείσα το έτος 1939, 
ως εμφαίνεται εκ του βιβλίου Γ άμων - Βαπτίσεων του 
Ιερού Ναού. 

6. Ενορία του Ιερού Ναού Παμμεγίστων Ταξιαρχών 
Καλαμαριάς (οδός Θεραπειών 22), με έδρα το Δημοτικό 
Διαμέρισμα Κουρί, του Δήμου Καλαμαριάς, της Περι¬ 
φερειακής Ενότητος Θεσσαλονίκης, της Περιφερείας 
Κεντρικής Μακεδονίας, ιδρυθείσα το έτος 1935, ως εμ- 
φαίνεται εκ διοριστήριου εγγράφου της Ιεράς Μητρο- 
πόλεως Θεσσαλονίκης. 

7. Ενορία του Ιερού Ναού Αγίου Παύλου Καλαμαριάς 
(οδός Αγνώστου Στρατιώτου και Πολυβίου 18), με έδρα 
το Δημοτικό Διαμέρισμα Νέας Κρήνης, του Δήμου Κα¬ 
λαμαριάς, της Περιφερειακής Ενότητος Θεσσαλονίκης, 
της Περιφερείας Κεντρικής Μακεδονίας, ιδρυθείσα το 
έτος 1975, ως εμφαίνεται εκ του βιβλίου Πρακτικών του 
Εκκλησιαστικού Συμβουλίου του Ιερού Ναού. 

8. Ενορία του Ιερού Ναού Κοιμήσεως της Θεοτόκου 
Καλαμαριάς (οδός Μυστρά 1), με έδρα το Δημοτικό Δι¬ 
αμέρισμα Φοίνικος, του Δήμου Καλαμαριάς, της Περι¬ 
φερειακής Ενότητος Θεσσαλονίκης, της Περιφερείας 
Κεντρικής Μακεδονίας, ιδρυθείσα το έτος 1963, ως εμ- 
φαίνεται εξ εγγράφου του Μητροπολιτικού Συμβουλίου 
της Ιεράς Μητροπόλεως Θεσσαλονίκης. 

9. Ενορία του Ιερού Ναού Αγίου Ιωάννου Καλαμαριάς 
(οδός Λουκιανού 1), με έδρα το Δημοτικό Διαμέρισμα 
Νέας Κρήνης, του Δήμου Καλαμαριάς, της Περιφερεια¬ 


κής Ενότητος Θεσσαλονίκης, της Περιφερείας Κεντρι¬ 
κής Μακεδονίας, ιδρυθείσα το έτος 1972, ως εμφαίνεται 
εκ του βιβλίου Πρακτικών του Εκκλησιαστικού Συμβου¬ 
λίου του Ιερού Ναού. 

10. Ενορία του Ιερού Ναού Αγίου Νικολάου Αγγελοχω- 
ρίου, με έδρα το Δημοτικό Διαμέρισμα Αγγελοχωρίου, 
του Δήμου Θερμαϊκού, της Περιφερειακής Ενότητος 
Θεσσαλονίκης, της Περιφερείας Κεντρικής Μακεδονίας, 
ιδρυθείσα το έτος 1964, ως εμφαίνεται εκ του βιβλίου 
Βαπτίσεων του Ιερού Ναού. 

11. Ενορία του Ιερού Ναού Αγίας Τριάδος Αγία Τρι- 
άδος (οδός Νώντα Γκέλου 11), με έδρα το Δημοτικό 
Διαμέρισμα Αγίας Τριάδος, του Δήμου Θερμαϊκού, της 
Περιφερειακής Ενότητος Θεσσαλονίκης, της Περιφέρει¬ 
ας Κεντρικής Μακεδονίας, ιδρυθείσα το έτος 1947, ως 
εμφαίνεται εκ του βιβλίου Βαπτίσεων του Ιερού Ναού. 

12. Ενορία του Ιερού Ναού Οσιας Παρασκευής Νέων 
Επιβατών (οδός Οσιας Παρασκευής 1), με έδρα το Δη¬ 
μοτικό Διαμέρισμα Νέων Επιβατών, του Δήμου Θερμα¬ 
ϊκού, της Περιφερειακής Ενότητος Θεσσαλονίκης, της 
Περιφερείας Κεντρικής Μακεδονίας, ιδρυθείσα το έτος 
1974, ως εμφαίνεται εκ του βιβλίου Πρακτικών του Εκ¬ 
κλησιαστικού Συμβουλίου του Ιερού Ναού. 

13. Ενορία του Ιερού Ναού Αγίου Γεωργίου Επανομής 
(οδός Σχολείου 9), με έδρα το Δημοτικό Διαμέρισμα 
Επανομής, του Δήμου Θερμαϊκού, της Περιφερειακής 
Ενότητος Θεσσαλονίκης, της Περιφερείας Κεντρικής 
Μακεδονίας, ιδρυθείσα το έτος 1917, ως εμφαίνεται εκ 
ληξιαρχικής πράξεως γάμου της Κοινότητος Επανομής. 

14. Ενορία του Ιερού Ναού Παναγίας Φανερωμένης 
Νέας Μηχανιώνας (πλατεία Νέας Μηχανιώνας), με έδρα 
το Δημοτικό Διαμέρισμα Νέας Μηχανιώνας, του Δήμου 
Θερμαϊκού, της Περιφερειακής Ενότητος Θεσσαλονίκης, 
της Περιφερείας Κεντρικής Μακεδονίας, ιδρυθείσα το 
έτος 1931, ως εμφαίνεται εκ ληξιαρχικής πράξεως γεν- 
νήσεως - βαπτίσεως της Κοινότητος Νέας Μηχανιώνας. 

Η παρούσα Διαπιστωτική Πράξις να δημοσιευθή εις 
την Εφημερίδα της Κυβερνήσεως. 

Αθήνα, 6 Μαρτίου 2015 
Ο Πρόεδρος 

ί Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ίι((ρ://νννννν.β1.9ΐ' - β-π)3ϊΙ: ννβόιτΐ35ΐθΐ·.βΙ@β1.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































